Հայաստանի արտակարգ իրավիճակների նախարարություն

Հայաստանի Արտակարգ իրավիճակների նախարարությունը 2008-2014 թվականներին և 2016 թվականի փետրվարի 24-ից մինչև 2023 թվականի հունիսի 30-ը գործած պետական կառույց է, որը մշակում, իրականացնում և համակարգում էր օրենքով և այլ իրավական ակտերով իր իրավասությանը վերապահված քաղաքացիական պաշտպանության և արտակարգ իրավիճակներում բնակչության պաշտպանության բնագավառներում Հայաստանի կառավարության քաղաքականությունը։ 2022 թվականի դեկտեմբերի 16-ին կատարված օրենսդրական փոփոխություններով ԱԻՆ գործառույթները փոխանցվել են նորաստեղծ ներքին գործերի նախարարությանը։

 Ընդհանուր տեղեկատվություն 
Հիմնադրվել է 2008 թվականի ապրիլի 21-ին՝ Հայաստանի նախագահի հրամանագրովՀայաստանի նախագահի 2002 թվականի մարտի 16-ի ՆՀ-1063 հրամանագրում փոփոխություններ եվ լրացում կատարելու մասին 3) ստեղծել Հայաստանի արտակարգ իրավիճակների նախարարություն։

2014 թվականի դեկտեմբերի 1-ից միավորվել է Հայաստանի տարածքային կառավարման նախարարության հետ։

Վերաստեղծվել է 2016 թվականի փետրվարի 24-ին՝ վերակազմակերպման ձևով առանձնացվելով Հայաստանի տարածքային կառավարման և արտակարգ իրավիճակների նախարարությունիցՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԱՐՏԱԿԱՐԳ ԻՐԱՎԻՃԱԿՆԵՐԻ ՆԱԽԱՐԱՐՈՒԹՅՈՒՆԸ ՎԵՐԱԿԱԶՄԱԿԵՐՊԵԼՈՒ ՄԱՍԻՆ։

2022 թվականի դեկտեմբերի 16-ին ԱԺ կողմից ընդունված օրենսդրական փոփոխություններով ԱԻՆ գործառույթները` 2023 թվականի հունիսի 30-ից փոխանցվել են նորաստեղծ` ներքին գործերի նախարարությանը։

 Նախկին նախարարներ 
 2022-2023 - Արմեն Փամբուխչյան
 2020-2022 - Անդրանիկ Փիլոյան
 2018-2020  - Ֆելիքս Ցոլակյան 
 2018-2018  - Հրաչյա Ռոստոմյան
 2017-2018  - Դավիթ Տոնոյան
 2010-2016  - Արմեն Երիցյան
2008-2010 -Մհեր Շահգելդյան

 Պատկերասրահ 

 Արտաքին հղումներ 
 Նախարարության պաշտոնական կայք էջը 

 Ծանոթագրություններ 

Կատեգորիա:Հայաստանի արտակարգ իրավիճակների նախարարություն